Sirdaryo viloyatining Sayxunobod tumanida o‘tkazilayotgan «Qoradori-2015» tadbiri davomida Paxtakor fermerlar uyushmasida yashovchi fuqaroning hovlisi tekshirilganida, uning molxonasida 3 kg dan ortiq miqdoridagi «marixuana» giyohvand moddasi yashirib qo‘yilgani aniqlangan va daliliy ashyo sifatida olingan. O‘zbekiston Respublikasi Ichki ishlar vazirligining matbuot xizmati xabar qilishicha, mazkur holat yuzasidan O‘zbekiston Respublikasi Jinoyat kodeksining tegishli moddasi bo‘yicha jinoyat ishi qo‘zg‘atilib, tergov harakatlari olib borilmoqda.